TV2 Nord sendte lørdag aften den første udsendelse fra Tall Ships Races i Aalborg. Se eller gense den her.

Med Morten Pedholt i spidsen sendte TV2 Nord lørdag aften første udgave af programmet For Fulde Sejl fra dækket på skoleskibet Georg Stage. For Fulde Sejl er vores LIVE-udsendelse fra Tall Ships Races 2015, der trækker op mod 750.00 0 gæster til Aalborg og Nørresundby. I udsendelsen møder vi blandt andet et brudepar, der sagde ja til hinanden på et argentinsk skib og en løjtnant fra et australsk flådefartøj, der har været syv måneder undervejs, inden det lagde til kaj i Aalborg. Se med igen søndag og mandag, hvor vi gør det hele igen - giver dig et indblik i alle de store og små, sjove og underfundige historier, der udspiller sig til Tall Ships Races 2015. Husk at vi på TV2 Nord Salto sender LIVE, når Danmarks største festfyrværkeri runder Tall Ships Races af. Det er mandag klokken 23.00 DIREKTE på TV2 Nord Salto.